झुमरीतिलैया,: इटारसी में आरआरआई के जलने के कारण 15 एवं 16 जुलाई को ग्रैंडकॉर्ड के नई दिल्ली-हावड़ा रूट पर चलने वाली तीन ट्रेनों को रद्द कर दिया गया है। पूर्व-मध्य रेलवे हाजीपुर के सीपीआरओ अरोवद कुमार रजक ने बताया कि 15 जुलाई को 18609 रांची-लोकमान्य तिलक, 12321 व 12322 अप व डाउन की हावड़ा-मुंबई मेल रद्द रहेगी। वहीं 16 को 11045 कोल्हा पुर-धनबाद एक्स. को भी रद्द कर दिया गया है। ज्ञात हो कि मुंबई मेल, लोकमान्य तिलक एक्स. को एक माह में करीब 10 बार रद्द किया गया है। इससे लोगों को असुविधा का सामना करना पड़ रहा है।